Diari Oficial de la Generalitat Valenciana


Sumari del DOGV 7914, del 10-11-2016 (2016/7951)

Notificació de la sentència dictada en el procediment de separació contenciosa número 117/2016.
-----------------------------------------------------------------------------------------------

### Dades del document

Número de DOGV
:   7914

Data del DOGV
:   10-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7951


Organisme emissor
:   Jutjat de Primera Instància i Instrucció número 2 de Catarroja

Tipus de document
:   Edicte

Notificació de la sentència dictada en el procediment de separació contenciosa número 117/2016. [2016/7951]  
Família. Separació contenciosa número 000117/5613-UI  
De: María Nieves Gil Cánovas.  
Procurador: Raúl Vicente Bezjak.  
Contra: Francisco Javier Sánchez Olmeño.  
En aquest procediment de separació, seguit a instàncies de María Nieves Gil Cánovas contra Francisco Javier Sánchez Olmeño, s'ha dictat la sentència que té l'encapçalament i la dispositiva que, literalment, són com segueix:  
  
«Sentència número 000137/2016  
Magistrada: María José Pelecha García.  
Lloc: Catarroja.  
Data: 3 d'octubre de 2016.  
Part demandant: María Nieves Gil Cánovas.  
Procurador: Raúl Vicente Bezjak.  
Part demandada: Francisco Javier Sánchez Olmeño.  
Objecte del judici: separacions contencioses.  
Catarroja, 3 d'octubre de 2016  
María José Pelechá García, jutgessa titular del Jutjat de Primera Instància i Instrucció número 2 de Catarroja i partit, he vist aquestes actuacions de judici de divorci, seguides en aquest jutjat amb el número 117/2016 a instàncies de María Nieves Gil Cánovas, representada pel procurador Raúl Vicente Bezjak i assistit per la lletrada M.ª Carmen Rodrigo Zaragoza, contra Francisco Javier Sánchez Olmeño, en situació de rebel·lia processal, en virtut dels següents:  
[...]  
Dispositiva  
Estime la demanda presentada per María Nieves Gil Cánovas, representada pel procurador Raúl Vicente Bezjak, contra Francisco Javier Sánchez Olmeño, declare la separació judicial del matrimoni format per María Nieves Gil Cánovas i Francisco Javier Sánchez Olmeño, amb totes les conseqüències inherents a aquesta declaració, i dispose les mesures següents:  
La titularitat de la pàtria potestat correspon a ambdós progenitors, si bé l'exercici d'aquesta correspon exclusivament a la mare, María Nieves Gil Cánovas, a qui atribuïsc la guarda i custòdia dels menors.  
  
Establisc un règim de visites a favor del progenitor que consisteix en caps de setmana alterns des de les 20.00 hores del divendres fins a les 20.00 hores del diumenge. Els menors seran recollits i reintegrats al domicili matern. Les vacances escolars es distribuiran a mitges i, si no hi ha acord, la mare elegirà els anys parells i el pare els senars. El progenitor a qui li corresponga elegir haurà d'avisar l'altre progenitor d'aquesta decisió amb un mes d'antelació al període de vacances pel qual opte. A aquest efecte cada període de vacances estival es dividirà en períodes de 15 dies. Les vacances de Nadal es repartiran en dos períodes entre els dies 22 a 30 de desembre i entre el 31 de desembre al 7 de gener. Les vacances de Falles i de Setmana Santa es dividiran en dos períodes d'igual durada.  
Atribuïsc a María Nieves Gil Cánovas l'ús de l'habitatge familiar.  
  
El progenitor haurà de pagar en concepte de despeses ordinàries a favor de cada un dels seus fills la quantitat de 200 euros mensuals. Aquesta quantitat serà ingressada en el compte que a aquest efecte designe la mare dins dels cinc primers dies de cada mes. La pensió serà actualitzada cada any segons l'índex de preus de consum. Les despeses extraordinàries seran sufragades a mitges.  
Una vegada siga ferma aquesta resolució, comuniqueu-la a l'encarregat del registre civil on conste inscrit el matrimoni a l'efecte de l'anotació i la constància.  
Sense un exprés pronunciament a costes a cap de les parts litigants.  
  
Notifiqueu aquesta sentència a les parts i feu-los saber que no és ferma així com el mode d'impugnar-la.  
Mode d'impugnació: mitjançant un recurs d'apel·lació dins del termini de 20 dies des de la notificació de la resolució i de què coneixerà l'Audiència Provincial de València.  
Aquesta és la sentència, de la qual es portarà un testimoniatge a les actuacions que l'han motivada, definitivament jutjant en primera instància, que pronunciem, manem i firmem.  
El que s'ha inserit anteriorment confronta bé i fidelment amb l'original al qual em remet i, perquè conste, expedisc i firme. En done fe.»  
  
I atés que el demandat, Francisco Javier Sánchez Olmeño, es troba en parador desconegut, expedisc aquest edicte a fi que li valga de notificació de forma deguda.  
  
Catarroja, 10 d'octubre de 2016.- La lletrada de l'Administració de Justícia: Tamara Mantoan Ochera.